## VÝZVA NA PREDKLADANIE PONÚK

## (ďalej len „Výzva“)

realizovaná postupom zadávania zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „ZVO“)

Predmet zákazky:

**„Environmentálne služby“**

V Banskej Bystrici, marec 2020

**OBSAH**

1. Identifikácia verejného obstarávateľa
2. Predmet zákazky
3. Miesto a množstvo dodania predmetu zákazky
4. Typ zmluvy
5. Predpokladaná hodnota zákazky
6. Trvanie zmluvy
7. Obhliadka predmetu zákazky
8. Zdroj finančných prostriedkov
9. Jazyk ponuky
10. Podmienky predkladania ponúk
11. Podmienky účasti
12. Obsah ponuky
13. Lehota na predkladanie ponúk
14. Doplnenie, zmena a odvolanie ponuky
15. Náklady na ponuku
16. Rozdelenie zákazky na časti
17. Variantné riešenie
18. Vyhradenie práva
19. Komunikácia
20. Vysvetlenie požiadaviek uvedených vo Výzve
21. Kritériá na vyhodnotenie ponúk a pravidlá ich uplatnenia
22. Použitie elektronickej aukcie
23. Prijatie ponuky a uzavretie zmluvy
24. Záverečné ustanovenia
25. Prílohy
26. **Identifikácia verejného obstarávateľa**
    1. **Názov:** Banskobystrická regionálna správa ciest, a.s.

**IČO:** 36 836 567

**Sídlo:** Majerská cesta 94, 974 96 Banská Bystrica

**Štatutárny orgán:** Mgr. Ján Havran, predseda predstavenstva

Mgr. Nikoleta Oktavcová, podpredseda predstavenstva

**Typ verejného obstarávateľa:** právnická osoba, ktorá spĺňa požiadavky podľa odseku 2 podľa

ustanovenia§ 7 ods. 1 písm. d) a ods. 2 písm. c)

**Kontaktná osoba vo veciach procesu verejného obstarávania:** Katarína Jombíková, kontrolný špecialista, [katarina.jombikova@bbrsc.sk](mailto:katarinajombikova@bbrsc.sk), +421 918 543 284

**Kontaktná osoba vo veciach technických:** Ing. Lukáš Beliančin, referent BOZP [lukas.beliancin@bbrsc.sk](mailto:lukas.beliancin@bbrsc.sk) ++421918543596

# Predmet zákazky

* 1. Predmetom zákazky je poskytnutie environmentálnych služieb v oblasti vodného hospodárstva, ovzdušia, nakladania s odpadmi a činnosť vodohospodára v nasledovnom rozsahu:

*A. Vodné hospodárstvo*

* vypracovanie a aktualizácia existujúcich dokumentov ochrany vôd na základe zmien u objednávateľa (napr. zmena technológie) alebo zmien v legislatíve,
* vypracovanie žiadostí o vydanie rozhodnutí, povolení, vyjadrení alebo súhlasov pre orgány štátnej správy ochrany vôd na základe zmien u objednávateľa (napr. zmena technológie) alebo zmien v legislatíve,
* súčinnosť pri výkone funkcie vodohospodára,
* aktualizácia alebo vypracovanie nových dokumentov, Plánu preventívnych opatrení na zamedzenie vzniku neovládateľného úniku znečisťujúcich látok do životného prostredia a na postup v prípade ich vzniku (havarijný plán na vody).

*B. Ovzdušie*

* spracovanie hlásenia do Národného emisného informačného systému o ustanovených údajoch stredných zdrojov znečistenia ovzdušia za príslušný kalendárny rok,
* spracovanie oznámenia údajov pre určenie výšky poplatku za znečistenie ovzdušia a výpočtu poplatkov za znečistenie ovzdušia v príslušnom kalendárnom roku pre stredné zdroje znečistenia ovzdušia,
* spracovanie oznámenia údajov o malých zdrojoch znečistenia ovzdušia za príslušný kalendárny rok,
* vypracovanie a aktualizácia existujúcej dokumentácie malých a stredných zdrojov znečistenia ovzdušia na základe zmien u objednávateľa (napr. zmena technológie) alebo zmien príslušnej legislatívy,
* vypracovanie žiadostí o vydanie rozhodnutí, povolení, vyjadrení alebo súhlasov pre orgány štátnej správy ochrany ovzdušia na základe zmien u objednávateľa (napr. zmena technológie) alebo zmien príslušnej legislatívy,

*C. Nakladanie s odpadmi*

* vykonávanie legislatívneho dozoru na strediskách objednávateľa, zamerané na kontrolovanie plnenia povinností objednávateľa ako pôvodcu odpadov a držiteľa odpadov vyplývajúcich zo zákona NR SR č. 79/2015 Z. z. o odpadoch a o zmene a doplnení niektorých zákonov, v znení neskorších predpisov a príslušných vykonávacích predpisov vydaných na jeho základe – dodávateľ o zistenom stave vo vzájomne dohodnutých intervaloch vypracuje zápis a preukázateľne ho odovzdá objednávateľovi,
* dodávateľ vykoná bez podnetu objednávateľa:

a) aktualizáciu existujúcich prevádzkových dokumentov a aktualizáciu existujúcich rozhodnutí formou predĺženia platnosti rozhodnutí súvisiacich s nakladaním s odpadmi v prípade, ak nedôjde k zmene skutočností pre ich vydanie, pri zmene skutočností pre ich vydanie tak urobí formou zmeny rozhodnutia v príslušnej jeho časti,

b) informuje objednávateľa počas platnosti zmluvy o nových zákonných povinnostiach týkajúcich sa odpadového hospodárstva pre objednávateľa ako pôvodcu odpadov a držiteľa odpadu a doplnenie rozhodnutí a dokumentov s tým súvisiacich,

* dodávateľ vykonáva na základe požiadaviek objednávateľa dopĺňanie a aktualizáciu existujúcich prevádzkových dokumentov, dokumentov koncepčného charakteru a rozhodnutí súvisiacich s nakladaním s odpadmi (napr. vznik nových druhov odpadov, zmena spôsobu nakladania s odpadmi, zmena miesta nakladania s odpadmi, zmena množstva pri nakladaní s odpadmi a pod.) na všetkých strediskách objednávateľa,
* dodávateľ vykonáva pravidelné ročné školenia:

a) vo veci postupu pri uplatňovaní platnej právnej legislatívy v oblasti odpadového hospodárstva,

b) vo veci zaškolenia zodpovedných zamestnancov objednávateľa o vedení evidencie odpadov na evidenčných listoch v elektronickej forme – evidencia o druhoch a množstve odpadov a o ich zhodnotení a zneškodnení na strediskách objednávateľa – za kompletnosť evidencie zodpovedá objednávateľ,

c) vo veci zaškolenia zodpovedných zamestnancov objednávateľa o evidencii prepravovaných nebezpečných odpadov na sprievodnom liste nebezpečných odpadov a termínoch ich zasielania príslušným úradom štátnej správy – za kompletnosť evidencie sprievodných listov nebezpečných odpadov a za včasnosť ich zasielania príslušným úradom štátnej správy odpadového hospodárstva v zákonných termínoch zodpovedá objednávateľ,

* dodávateľ vykonáva elektronickú formu spracovania ročných ohlásení o vzniku odpadov a nakladaní s ním z evidencie odpadov, ktoré na tento účel poskytne objednávateľ,
* dodávateľ vykonáva pre objednávateľa poradenskú činnosť operatívne:

a) na požiadanie pri podpisovaní zmlúv na odber odpadov a pri ich zmenách, za účelom zabezpečenia odovzdania odpadov oprávneným subjektom,

b) na požiadanie v rozsahu predmetu zmluvy,

* dodávateľ vykonáva zastupovanie objednávateľa voči orgánom štátnej správy vo veci odpadového hospodárstva,

*D. Činnosť vodohospodára*

* dodávateľ sleduje a kontroluje dodržiavanie všeobecne záväzných právnych predpisov a podmienok udeleného povolenia pri osobitnom užívaní vôd a pri zaobchádzaní so znečisťujúcimi látkami
* vedie záznamy o výsledkoch kontroly, oznamuje zistené nedostatky zodpovednej osobe objednávateľa navrhuje opatrenia na odstránenie zistených nedostatkov
* upovedomuje objednávateľa na používanie vhodných technológií, ktoré nemajú nepriaznivý vplyv na povrchové vody alebo podzemné vody pri osobitnom užívaní vôd a navrhuje opatrenia zamerané na znižovanie množstva odoberanej, na zmenšovanie strát vody a na zmenšovanie množstva škodlivosti odpadových vôd
* oboznamuje objednávateľa s povinnosťami pri osobitnom užívaní vôd a pri zaobchádzaní so znečisťujúcimi látkami
* dodávateľ sa na písomné požiadanie objednávateľa vyjadruje k projektovej dokumentácii stavieb pri zmenách stavieb, ktoré môžu ovplyvniť osobitné užívanie vôd a zaobchádzanie so znečisťujúcimi látkami

2.2 Spoločný slovník obstarávania (CPV):

Hlavný predmet: 90700000-4 Environmentálne služby

90500000-2 Služby súvisiace s likvidáciou odpadu a odpadom

Poskytovanie environmentálnych služieb sa predpokladá v minimálne požadovanej kvalite a vlastnostiach podľa opisu verejného obstarávateľa. Rozsah skutkového stavu predmetu zákazky tvorí prílohu č. 3a až 3d tejto výzvy. Poskytnutie služieb v dohodnutom čase, mieste, rozsahu a podľa ostatných podmienok je súčasťou Zmluvy o poskytovaní environmentálnych služieb (ďalej len „Zmluva“) (Príloha č. 2 tejto Výzvy).

# Miesto a množstvo dodania predmetu zákazky

3.1. Environmentálne služby budú poskytované priebežne počas trvania Zmluvy v miestach verejného obstarávateľa, a to:

* Stredisko Banská Bystrica, Majerská cesta 94, 97496, Banská Bystrica,
* Stredisko Lučatín- Lučatín 216, 976 61 Lučatín,
* Stredisko Brezno- Predné Halny 76, 977 01 Brezno,
* Stredisko Zvolen Bakova jama- Lieskovská cesta 284, 960 01 Zvolen,
* Stredisko Kriváň- Kriváň 521, 962 04 Kriváň
* Zimné pracovisko Polkanová, Staré Hory – časť Polkanová
* Stredisko Žiar nad Hronom - Priemyselná 6/647, 965 01 Ladomerská Vieska,
* Zimné pracovisko Včelín – Horná Ves
* Stredisko Nová Baňa- Dlhá Lúka 760, 968 01 Nová Baňa
* Stredisko Banská Štiavnica - J.K. Hella 11, 969 01 Banská Štiavnica
* Stredisko Krupina- Červená Hora 1779, 963 01 Krupina
* Stredisko Lučenec – Vajanského ulica 857, 984 01 Lučenec
* Stredisko Poltár- 13. januára 21/501, 987 01 Poltár
* Pracovisko Kokava nad Rimavicou, Dobšinského 11, Kokava nad Rimavicou
* Stredisko Veľký Krtíš- Škultétyho 108, 979 80 Veľký Krtíš
* Stredisko Čebovce- Na Parlagu 53, 991 25 Čebovce
* Pracovisko Slovenské Kľačany, Slovenské Kľačany 38
* Stredisko Rimavská Sobota - Šibeničný Vrch 716, 979 80 Rimavská Sobota
* Stredisko Tornaľa- Cintorínska 10, 982 01 Tornaľa
* Stredisko Hnúšťa- 1. mája 620, 981 01 Hnúšťa
* Stredisko Jelšava- Teplická 286, 049 16 Jelšava

# Typ zmluvy

* 1. Zmluva o poskytovaní environmentálnych služieb.

# Predpokladaná hodnota zákazky

* 1. Neuvádza sa.

# Trvanie zmluvy

* 1. Zmluva o poskytovaní environmentálnych služieb sa uzatvára na dobu určitú, a to na 48 kalendárnych mesiacov odo dňa účinnosti zmluvy, ktorá nadobúda platnosť dňom podpísania obidvomi zmluvnými stranami a účinnosť dňom nasledujúcim po dni jej zverejnenia na webovom sídle obstarávateľa.

# Obhliadka predmetu zákazky

* 1. Obhliadka predmetu zákazky sa nevyžaduje.

# Zdroj finančných prostriedkov

8.1 Predmet zákazky bude financovaný z vlastných zdrojov verejného obstarávateľa. Platba sa uskutoční na základe faktúry formou bankového prevodu v súlade s Obchodnými podmienkami (Zmluvy o poskytovaní environmentálnych služieb).

# Jazyk ponuky

9.1 Ponuka vrátane dokladov a dokumentov musí byť predložená v slovenskom jazyku. Ak ponuku predkladá uchádzač so sídlom mimo územia Slovenskej republiky, musí predložiť doklady, ktorými preukazuje splnenie podmienok účasti vo verejnom obstarávaní v pôvodnom jazyku a súčasne predložiť preklad takýchto dokladov do štátneho jazyka, okrem dokladov predložených v českom jazyku. Ak sa zistí rozdiel v ich obsahu, rozhodujúci je preklad v štátnom jazyku

# Podmienky predkladania ponúk

* 1. Ponuka je vyhotovená elektronicky a vložená do systému JOSEPHINE umiestnenom na webovej adrese <https://josephine.proebiz.com/>.
  2. Predkladanie ponúk je umožnené registrovaným uchádzačom.
  3. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je .pdf) tak, ako je uvedené v bode 12. tejto Výzvy. Doklady musia byť k termínu predloženia ponuky platné a aktuálne. Ak ponuka obsahuje dôverné informácie, uchádzač ich v ponuke viditeľne označí.
  4. Uchádzačom navrhovaná celková cena za poskytnutie predmetu zákazky, uvedená v ponuke uchádzača, bude vyjadrená v EUR s presnosťou na dve desatinné miesta a vložená do systému JOSEPHINE v tejto štruktúre:
* celková cena za predmet zákazky bez DPH,
* sadzba DPH,
* celková cena za predmet zákazky vrátane DPH,
  1. V prípade, že uchádzač predloží listinnú ponuku, verejný obstarávateľ na ňu nebude prihliadať.
  2. Ponuka, pre účely zadávania tejto zákazky, je prejav slobodnej vôle uchádzača, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.
  3. Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne). V prípade, že je uchádzačom skupina, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou. V prípade, ak bude ponuka skupiny uchádzačov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.
  4. Uchádzač alebo skupina uchádzačov môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ alebo obstarávateľ vylúči uchádzača, ktorý je súčasne členom skupiny dodávateľov.

1. **Podmienky účasti**
   1. Uchádzač **musí** spĺňať podmienku účasti týkajúcu sa **osobného postavenia podľa:**

* **§ 32 ods. 1 písm. e) ZVO,** t. j. uchádzač **je oprávnený poskytovať službu**, ktorá zodpovedá predmetu zákazky,
* **§ 32 ods. 1 písm**. **f) ZVO,** t. j. **čestné vyhlásenie** (príloha č. 4 tejto Výzvy)**,** že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Pre splnenie predmetnej podmienky účasti **sa vyžaduje** predloženie čestného vyhlásenia. Dokument musí byť **podpísaný** štatutárnym zástupcom alebo osobou oprávnenou konať za uchádzača, nahraté vo formáte pdf.

11.2 Uchádzač **musí** spĺňať podmienku účasti týkajúcu sa **technickej alebo odbornej spôsobilosti podľa:**

* **§ 34 ods. 1 písm. a) ZVO,** t. j. dokladovať zoznam prevedených environmentálnych služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov s kontaktnou osobou a telefonickým kontaktom, ktorý musí obsahovať služby rovnakého alebo obdobného charakteru ako je predmet zákazky, ktorých cena kumulatívne (spolu) za všetky tri predchádzajúce roky od vyhlásenia verejného obstarávania dosiahla úroveň **minimálne 40 000,- EUR.**
* **§ 34 ods. 1 písm. g) ZVO,** t. j. dokladovať údaje o vzdelaní a odbornej praxi osôb určených na plnenie zmluvy, teda osoba určená na plnenie zmluvy musí mať vysokoškolské vzdelanie 2. stupňa v odbore technických vied alebo prírodných vied a najmenej trojročnú prax vodohospodárskeho smeru a/alebo v oblasti nakladania s odpadom, alebo musí mať úplné stredné odborné vzdelanie technického smeru a najmenej šesťročnú prax vodohospodárskeho smeru a/alebo v oblasti nakladania s odpadom.

Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Verejný obstarávateľ požaduje, aby uchádzač alebo záujemca a iná osoba, ktorej kapacity majú byť použité na preukázanie technickej spôsobilosti alebo odbornej spôsobilosti, zodpovedali za plnenie zmluvy spoločne,

# Obsah ponuky

* 1. Ponuka musí obsahovať:
* **Krycí list ponuky** v zmysle prílohy č. 5 tejto Výzvy, v ktorom musia byť uvedené základné identifikačné údaje v minimálnom rozsahu meno a priezvisko kontaktnej osoby, telefónny kontakt a e-mailová adresa, prostredníctvom ktorej bude môcť verejný obstarávateľ s uchádzačom komunikovať, obchodné meno uchádzača, adresa, IČO a označenie súťaže,
* **Dokumenty**, ktorými uchádzač alebo skupina uchádzačov preukazuje splnenie podmienok účasti týkajúcich sa **osobného postavenia** podľa bodu 11. tejto Výzvy,
* **Návrh na plnenie kritérií** v zmysle prílohy č. 1 tejto Výzvy, podpísaný uchádzačom (jeho štatutárnym zástupcom resp. ním splnomocnenou osobou),
* **Zmluvu o poskytovaní environmentálnych služieb** (príloha č. 2 tejto Výzvy),vyplnenú apodpísanúuchádzačom (jeho štatutárnym zástupcom resp. ním splnomocnenou osobou),
* Podpísané Prílohy 3a až 3d, ktoré odrážajú skutkový stav predmetu zákazky, všetko podpísanéuchádzačom (jeho štatutárnym zástupcom resp. ním splnomocnenou osobou),
* **Plnomocenstvo** v prípade, že za spoločnosť koná osoba oprávnená na základe plnej moci, pričom sa vyžaduje, aby podpis splnomocniteľa bol úradne overený.

# Lehota na predkladanie ponúk

* 1. Ponuky musia byť **doručené do 20.03.2020 do 10.00 hod.**

Ponuka uchádzača predložená po uplynutí lehoty na predkladanie ponúk sa elektronicky neotvorí.

**UPOZORNENIE**

**Ponuka uchádzača predložená po uplynutí lehoty na predkladanie ponúk sa elektronicky neotvorí, čo znamená, že nebude zaradená do vyhodnocovania. Z uvedeného dôvodu verejný obstarávateľ odporúča, aby záujemcovia nečakali s predložením ponuky na posledné okamihy pred uplynutím lehoty na predkladanie ponúk a aby svoju ponuku predložili s dostatočným časovým predstihom.**

1. **Doplnenie, zmena a odvolanie ponuky**

14.1 Uchádzač môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom funkcionality webovej aplikácie JOSEPHINE v primeranej lehote pred uplynutím lehoty na predkladanie ponúk. Uchádzač pri zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo Stiahnuť ponuku a predložením novej ponuky).

1. **Náklady na ponuku**

15.1 Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi, a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

1. **Rozdelenie zákazky na časti**
   1. Predmet zákazky sa nedelí na časti.
2. **Variantné riešenie**

17.1. Neumožňuje sa predložiť variantné riešenie. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené. Vyhodnotené budú iba požadované riešenia.

1. **Vyhradenie práva**

18.1 Verejný obstarávateľ si vyhradzuje právo:

a) zrušiť predmetnú zákazku,

b) zrušiť použitý postup zadávania zákazky na predmet zákazky v prípade, že sa zmenia okolnosti, za ktorých sa vyhlásilo VO,

c) neprijať ani jednu ponuku v prípade, že predložené cenové ponuky budú vyššie ako je suma finančných prostriedkov určených na realizáciu tejto zákazky.

Následne bude použitý postup zadávania zákazky zrušený.

# Komunikácia

* 1. Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom a záujemcami/uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
  2. Verejný obstarávateľ bude pri komunikácii so záujemcami/uchádzačmi postupovať prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia

- Google Chrome.

* 1. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
  2. Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie informácií nachádzajúcich sa vo Výzve, prípadné doplnenie Výzvy, vysvetľovanie predložených ponúk, vysvetľovanie predložených dokladov atď. Ak bude uchádzač alebo ponuka uchádzača z daného tendru vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu. Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuku prijíma.
  3. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
  4. Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
  5. Verejný obstarávateľ odporúča záujemcom, ktorí si vyhľadali verejné obstarávania prostredníctvom webovej stránky verejného obstarávateľa systému JOSEPHINE (https://josephine.proebiz.com), a zároveň ktorí chcú byť informovaní o prípadných aktualizáciách týkajúcich sa konkrétneho verejného obstarávania prostredníctvom notifikačných e-mailov, aby v danom verejnom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky).

# Vysvetlenie požiadaviek uvedených vo Výzve

* 1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže uchádzač elektronicky požiadať verejného obstarávateľa v systéme JOSEPHINE prostredníctvom okna „KOMUNIKÁCIA“ o ich vysvetlenie. Do predmetu správy je uchádzač povinný uviesť „Žiadosť o vysvetlenie“. Uchádzač musí svoju žiadosť doručiť verejnému obstarávateľovi max. 48 hodín (počas pracovných dní) pred uplynutím lehoty na predkladanie ponúk, tak aby mal verejný obstarávateľ dostatok času na spracovanie žiadosti a doručenie odpovede všetkým uchádzačom. Uchádzačom bude vysvetlenie doručené elektronicky v systéme JOSEPHINE prostredníctvom okna „KOMUNIKÁCIA“ najneskôr 24 hodín (počas pracovných dní) pred uplynutím lehoty na predkladanie ponúk. O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácií.

# Kritériá na vyhodnotenie ponúk a pravidlá ich uplatnenia

* 1. Kritériom na vyhodnotenie ponúk je najnižšia celková cena v EUR bez DPH, matematicky zaokrúhlená na dve desatinné miesta.
  2. Pod cenou sa rozumie celková cena za vykonanie predmetu zákazky v EUR bez DPH, ktorá je výsledkom vyplnenia návrhu na plnenie kritérií vypracovaného uchádzačom v zmysle špecifikácie predmetu zákazky uvedenej v prílohách č. 3a, 3b,3c a 3d tejto Výzvy.

# Použitie elektronickej aukcie

* 1. Elektronická aukcia sa nepoužije.

# Prijatie ponuky a uzavretie zmluvy

* 1. Verejný obstarávateľ príjme ponuku uchádzača **s najnižšou celkovou cenou v EUR bez DPH za poskytnutie predmetu zákazky**.
  2. Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za poskytnutie predmetu zákazky v EUR bez DPH. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za poskytnutie predmetu zákazky, na treťom mieste sa umiestni uchádzač s treťou najnižšou celkovou cenou za poskytnutie predmetu zákazky atď.
  3. Verejný obstarávateľ zašle bezodkladne po vyhodnotení ponúk z hľadiska plnenia kritéria uchádzačom, ktorých ponuky sa vyhodnocovali, oznámenie o výsledku vyhodnotenia ponúk, v ktorom úspešnému uchádzačovi oznámi, že jeho ponuku prijíma a neúspešným uchádzačom oznámi, že ich ponuky neprijíma a uvedie dôvody neprijatia ich ponúk a poradie uchádzačov.
  4. V prípade, ak víťazný uchádzač odstúpi od svojej ponuky alebo jej časti pred lehotou viazanosti alebo z akýchkoľvek dôvodov neuzatvorí s vyhlasovateľom Zmluvu, vyhradzuje si verejný obstarávateľ právo osloviť na uzatvorenie Servisnej zmluvy uchádzača, ktorý sa umiestnil ako druhý v poradí.

# Záverečné ustanovenia

* 1. Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi. Proti rozhodnutiu verejného obstarávateľa pri postupe zadávania zákazky podľa § 117 ZVO nie je možné v zmysle ustanovenia § 170 ods. 7 písm. b) ZVO podať námietky.

# Prílohy

* Príloha č. 1 Výzvy – Návrh na plnenie kritérií
* Príloha č. 2 Výzvy – Zmluva o poskytovaní environmentálnych služieb
* Príloha č. 3a Výzvy – Zoznam súhlasov na nakladanie s nebezpečnými odpadmi
* Príloha č. 3b Výzvy – Zoznam zdrojov znečistenia ovzdušia
* Príloha č. 3c Výzvy – Prehľad havarijných plánov
* Príloha č 3d Výzvy – Zoznam vodných stavieb
* Príloha č. 4 Výzvy – Čestné vyhlásenie
* Príloha č. 5 Výzvy – Krycí list ponuky